כביש 4578

כביש 4578 הוא כביש ביהודה ושומרון, בתחומי המועצה האזורית מטה בנימין, המחבר את כביש 60 עם כביש 466. על כביש זה שוכנים היישובים מגרון, כוכב יעקב, תל ציון ופסגות.

תוואי הכביש
הכביש נמתח לאורך של כ-9.5 קילומטרים, החל מצומת "מעבר מכמש" שבו מתחבר הכביש במעגל תנועה לכביש 60 (סמוך למוח'מאס ולאזור התעשייה שער בנימין), ועד לכביש 466 המוביל לרמאללה ובית אל.

סמוך לצומת מעבר מכמש ישנה תחנת דלק ובסמוך לה תחנת אוטובוס וטרמפיאדה מרכזית ליישובי בנימין ושומרון.

סמוך לכניסה לכוכב יעקב הוקמה נקודת תצפית ובור טבילה בשם "מצפה אליהו" על שם הרב מרדכי אליהו.

קטע בן 8 ק"מ המוביל מכוכב יעקב לפסגות נפרץ על ידי מועצה אזורית מטה בנימין ב־1994, בלי שקיבלה את האישורים הדרושים מהרשויות המוסמכות. במאי 1994 הוציא המנהל האזרחי צו הפסקת עבודות בעקבות תלונה שהגישה עיריית אל-בירה.

בספטמבר 1994 הורה אלוף פיקוד המרכז אילן בירן להתחיל בעבודת מטה לצורך סלילת ציר פסגות-כוכב יעקב. בתחילת דצמבר 1994 אישר ראש הממשלה ושר הביטחון יצחק רבין את סלילתו של הכביש, ובעקבות כך הוציא אלוף הפיקוד צו תפיסה המורה על תפיסת הקרקעות הנחוצות לסלילת הכביש.

תוואי הכביש שנפרץ היה שונה מן התוואי המופיע בצו התפיסה, ובחלקים מסוימים המדובר בחריגה של מאות מטרים לאורך של כמעט שני ק"מ. באפריל 1995 הגישו עיריית אל-בירה ואחרים עתירה לבג"ץ בדרישה לבטל את צו תפיסת המקרקעין ולהפסיק את סלילת הכביש, בין היתר על רקע החריגות מהתוואי שהוגדר בצו.

הסלילה נעצרה במאי 1995 בעקבות הסטיה מן התוואי המאושר בצו.

כ-4 קילומטרים מתחילת הכביש, בין היישובים כוכב יעקב ופסגות, חוצה הכביש בפיתול חד את ערוצו של ואדי אל-עין (מיובלי נחל מכמש). בנקודה זו חולף הכביש על יד מתקן טיהור שפכים (מט"ש) פלסטיני, המטפל בשפכי רמאללה, אל-בירה וההתנחלויות הסמוכות. על יד המט"ש ממוקם מוצב פילבוקס צה"לי החולש על הסביבה.

דרך עמק פסגות
קטע הכביש שבין פסגות לכביש 466 מכונה "ציר הזבל" על שם מטמנת האשפה הפלסטינית השוכנת בדרומו, או "דרך התות" על שם מעיין עין תות המצוי בצפונואו "ציר בית-אל - פסגות" וכן, גם "דרך עמק פסגות". קטע כביש זה חוצה את אפיק ואדי שיבן ומקביל לו בחלקו. בעת ריבוי משקעים מוצף הכביש לפעמים, ונסגר לתנועה באמצעות שערים המצויים בשני קצותיו.

מטרתה המוצהרת של סלילת קטע זה הייתה כדי לאפשר תחזוקה של קו חשמל העובר בו, אך נטען כי לסלילתו הייתה גם מטרה אידאולוגית ביוזמתו של פנחס ולרשטיין, כדי למנוע התפשטות של רמאללה ואל-בירה לכיוון מזרח. בהתאם לכך, שימש בתחילה רק לרכבי ביטחון ותחזוקה, אך כיום הוא פתוח לתנועת כלל כלי הרכב.

הדרך ממוקמת צפונית-מזרחית לעיר רמאללה. הכביש נסלל עקב הצורך לחיבור בין אזור בית אל לאזור פסגות.

בצד כביש זה, בסמוך לצומת המוביל לאזור בית אל (על כביש 466), ישנה חניית עפר בסמוך למעיין שנקרא "עין שיבן" ומכונה גם בשם עין תות (בנימין).

כביש זה משרת בעיקר את תושבי בית אל, פסגות והסביבה.

בסמוך לכביש נמצאת מטמנה פלסטינית גדולה וחנייה של משאיות פינוי אשפה, ומכאן הכינוי "ציר הזבל".

בעבר הכביש נועד רק לנסיעה של רכב ביטחון, אך כיום גם כלי רכב פרטיים נוסעים בו.

כביש זה היווה נתיב מילוט בכמה פעילויות טרור, כגון פיגוע הירי בגבעת אסף ב-2018

צמתים לאורך הכביש
קילומטריםשםסוג מפגשמיקוםדרכים מצטלבותכביש 4578 מדרום לצפון0צומת מעבר מכמש25x25 פיקסלים45780.25צומת מגרון/ מעבר מכמש25x25 פיקסליםמגרוןכניסה ליישוב מגרון ולתחנת דלק2צומת כוכב יעקב25pxכוכב יעקב ותל ציוןדרך כוכב יעקב3.6צומת ללא שם25pxכוכב יעקבמוצב צבאי5.6צומת מבוא העי25pxפסגותכניסה לשכונת מבוא העי6.5צומת פסגות25pxפסגותרחוב ארבלצומת יחי"ש ציון25pxיחי"ש ציוןדרך עמק פסגות, כביש הכניסה ליחי"ש ציון7צומת ללא שם25pxאל-בירהדרך עמק פסגות, מטמנת פסולת8.9צומת ללא שם25pxואדי שיבןדרך עמק פסגות, כביש גישה למעיין עין תות9.5צומת עין תות25pxדרך עמק פסגות

הערות שוליים

קטגוריה:יהודה ושומרון: תחבורה
קטגוריה:ישראל: כבישים
קטגוריה:בנימין: תחבורה
קטגוריה:כוכב יעקב
קטגוריה:פסגות (יישוב)